PMIndiaData/PMIndiaSum huggingface dataset:
ছত্তিশগড়ত বিজাপুৰ, দান্তেৱাড়া আৰু সুকমা জিলাৰ প্রত্যন্ত ঠাইৰ পৰা কেন্দ্রীয় সংৰক্ষিত পুলিচ বাহিনীত (চিআৰপিএফ) কনষ্টেবল পদত স্থানীয় আদিবাসী যুৱকৰ নিয়োগৰ ক্ষেত্রত শিক্ষাগত যোগ্যতাত ৰেহাই দিয়াৰ প্রস্তাৱলৈ মন্ত্রীসভাৰ সঁহাৰ

প্রধানমন্ত্রী শ্রী নৰেন্দ্র মোদীৰ পৌৰোহিত্যত কেন্দ্রীয় মন্ত্রীসভাৰ বৈঠকত ছত্তিশগড়ৰ দক্ষিণাঞ্চলীয় তিনিখন জিলা বিজাপুৰ, দান্তেৱাড়া আৰু সুকমাৰ পৰা কেন্দ্রীয় সংৰক্ষিত পুলিচ বাহিনীত (চিআৰপিএফ) কনষ্টেবল পদত ৪০০জন স্থানীয় আদিবাসী যুৱকৰ নিয়োগৰ বাবে ন্যূনতম শিক্ষাগত যোগ্যতাত ৰেহাই দি দশম শ্রেণীৰ পৰিৱর্তে অষ্টম শ্রেণী পর্যন্ত কৰাৰ বিষয়ে গৃহ মন্ত্রালয়ৰ প্রস্তাৱটো অনুমোদিত হৈছে। স্থানীয় সংবাদপত্রসমূহত বিজ্ঞাপন প্রকাশৰ সমান্তৰালকৈ, সেই জিলাৰ প্রত্যন্ত ঠাইত এই নিয়োগ সম্পর্কে ব্যাপক প্রচাৰৰ যাৱতীয় পদক্ষেপ গ্রহণ কৰা হ'ব। তাৰ লগতে, চিআৰপিএফ কনষ্টেবল পদত নৱনিযুক্তসকলক প্রশিক্ষণৰ প্রাথমিক পর্বত প্রথা অনুসৰি শিক্ষাৰ ব্যৱস্থা কৰিব। ছত্তিশগড়ৰ এই তিনিখন জিলাৰ প্রত্যন্ত ঠাইৰ ৪০০জন আদিবাসী যুৱকৰ কর্মসংস্থানৰ সুযোগ হ'ব। তদুপৰি, গৃহ মন্ত্ৰালয়ৰ ফালৰ পৰা নিয়োগৰ ক্ষেত্রত দৈহিক মাপকাঠিত প্রয়োজনীয় ৰেহাই দিয়া হ'ব। চিআৰপিএফ হৈছে কেন্দ্রীয় সশস্ত্র পুলিচ বাহিনীসমূহৰ ভিতৰত এটা। এই বাহিনী আইন-শৃঙ্খলা বজাই ৰখা, হিংসাত্মক ঘটনা দমন আৰু অভ্যন্তৰীণ নিৰাপত্তাৰ কামত যুক্ত। সম্প্রতি চিআৰপিএফৰ ফালৰ পৰা ছত্তিশগড়ত পিছপৰা ঠাইবিলাকৰ ৪০০জন স্থানীয় আদিবাসী যুৱকক কনষ্টেবল (জেনেৰেল ডিউটি) পদত নিয়োগৰ পৰামৰ্শ দিয়া হয়। কনষ্টেবল পদত স্থানীয় আদিবাসী যুৱকক নিয়োগ কৰাৰ পাছত চিআৰপিএফে তেওঁলোকক দশম শ্রেণী পর্যন্ত শিক্ষাৰ সুযোগ কৰি দিব। ইয়াৰ পাছত, দশম শ্রেণীৰ পৰীক্ষাত উত্তীর্ণ হ'লেই তেওঁলোকক স্থায়ীভাৱে সেই পদত নিয়োগ কৰা হ'ব। পঠন-পাঠনৰ বাবে এই যুৱকসকলক প্রবেচন পিৰিয়ডত প্রয়োজনীয় শিক্ষাৰ উপকৰণ, কিতাপপত্র আৰু কোচিং দিয়া হ'ব। প্রয়োজনত প্রবেচন পিৰিয়ডৰ মিয়াদ বঢ়োৱাও হ'ব পাৰে, যাতে তেওঁলোকে দশম শ্রেণীৰ পৰীক্ষাত উত্তীর্ণ হোৱাৰ সুযোগ পায়। দশম শ্রেণীৰ পৰীক্ষা দিয়াৰ বাবে এই যুৱকসকলৰ কেন্দ্র/ৰাজ্য চৰকাৰে স্বীকৃত উন্মুক্ত শিক্ষা প্রতিষ্ঠানবিলাকত নাম নথিভুক্ত কৰা হ'ব। উল্লেখ কৰিব পাৰি যে ২০১৬-১৭ত ছত্তিশগড়ৰ ৪খন জিলা বিজাপুৰ, দান্তেৱাড়া, নাৰায়ণপুৰ আৰু সুকমাৰ পৰা তপশিলি আদিবাসী যুৱকসকলক নিয়োগ কৰি চিআৰপিএফে বস্তাৰীয় বেটেলিয়ন গঢ়ি তোলে। কিন্তু, ন্যূনতম শিক্ষাগত যোগ্যতা দশম শ্রেণী উত্তীর্ণ প্রার্থীৰ সংখ্যা যথেষ্ট নথকাত এই ৪খন জিলাৰ প্রত্যন্ত অঞ্চলৰ স্থানীয় যুৱকসকলক লৈ এই বাহিনী গঠনৰ পৰিকল্পনাত প্রত্যাশিত ফল পোৱা নাই।
প্ৰধানমন্ত্ৰীয়ে সংস্কৃত ব্যাকৰণবিদ, অধ্যাপক ভগীৰথ প্ৰসাদ ত্ৰিপাঠীৰ মৃত্যুত শোক প্ৰকাশ কৰে

প্ৰধানমন্ত্ৰী শ্ৰী নৰেন্দ্ৰ মোদীয়ে সংস্কৃত ব্যাকৰণবিদ অধ্যাপক ভগীৰথ প্ৰসাদ ত্ৰিপাঠীৰ মৃত্যুত গভীৰ শোক প্ৰকাশ কৰিছে। তেওঁক ৱাগীশ শাস্ত্ৰী বুলি জনা যায়। এক টুইটযোগে প্ৰধানমন্ত্ৰীয়ে কয়; "অধ্যাপক ভগীৰথ প্ৰসাদ ত্ৰিপাঠী(ৱাগীশ শাস্ত্ৰী)য়ে আধুনিক বৈজ্ঞানিক পদ্ধতি ব্যৱহাৰ কৰি সংস্কৃত ভাষাক যুৱ প্ৰজন্মৰ মাজত অধিক জনপ্ৰিয় কৰি তোলাত অতুলনীয় অৱদান আগবঢ়াইছিল। তেওঁ অত্যন্ত জ্ঞানী আৰু অধ্যয়নশীল ব্যক্তি আছিল। তেওঁৰ মৃত্যুত ব্যথিত হৈছো। তেওঁৰ পৰিয়াল আৰু বন্ধুবৰ্গলৈ সমবেদনা জ্ঞাপন কৰিছো। ওম শান্তি।"
ইলাবেন ভাটৰ মৃত্যুত শোক প্ৰকাশ প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰখ্যাত শিক্ষাবিদ তথা সমাজকৰ্মী শ্ৰীমতী ইলাবেন ভাটৰ মৃত্যুত শোক প্ৰকাশ কৰিছে। প্ৰধানমন্ত্ৰীয়ে যুৱসকলৰ মাজত মহিলা সৱলীকৰণ, সমাজ সেৱা আৰু শিক্ষাৰ প্ৰচাৰৰ দিশত কৰা প্ৰচেষ্টাৰ কথা স্মৰণ কৰে। তেওঁৰ এটা টুইটত প্ৰধানমন্ত্ৰীয়ে কয়: “ઇલાબેન ભટ્ટના અવસાનથી દુઃખ થયું. મહિલા સશક્તિકરણ, સમાજ સેવા અને યુવાનોમાં શિક્ષણને આગળ વધારવા માટેના પ્રયાસો માટે તેઓને દીર્ઘકાળ સુધી યાદ રાખવામાં આવશે. તેમના પરિવારજનો તથા પ્રશંસકો પ્રત્યે સંવેદના. ૐ શાંતિ…॥“
তামিল নাডুত সলিল সমাধি ঘটা যুৱকৰ মৃত্যুত প্ৰধানমন্ত্ৰীৰ শো

তামিল নাডুৰ কুড্ডালোৰত সলিল সমাধি ঘটি যুৱকে মৃত্যু সাৱটি লোৱা ঘটনাত শোক প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। প্ৰধনমন্ত্ৰীৰ কাৰ্যালয়ে প্ৰকাশ কৰা এক বাৰ্তাত কোৱা হৈছে; “তামিল নাডুৰ কোড্ডালোৰত পানীত ডুবি যুৱকৰ মৃত্যু হোৱা ঘটনাই মোক ব্যথিত কৰিছে। দুখৰ এই মুহূৰ্তত শোকসন্তপ্ত পৰিয়ালবৰ্গলৈ মই সমবেদনা জ্ঞাপন কৰিছো: প্ৰধানমন্ত্ৰী”
ভাৰত আৰু টিউনিছিয়াৰ মাজত ন্যায়িক ক্ষেত্ৰত সহযোগিতাৰ লক্ষ্যৰে বুজাবুজি চুক্তি স্বাক্ষৰত কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ অধ্যক্ষতাত কেন্দ্ৰীয় কেবিনেট বৈঠকত ভাৰত আৰু টিউনিছিয়াৰ মাজত ন্যায়িক ক্ষেত্ৰত সহযোগিতাৰ লক্ষ্যৰে বুজাবুজি চুক্তি স্বাক্ষৰ কৰিবলৈ অনুমোদন জনোৱা হয়। শেহতীয়া বছৰ কেইটাত ভাৰত আৰু টিউনিছিয়াৰ মাজত সামাজিক, সাংস্কৃতিক আৰু বাণিজ্যিক সম্পর্ক ইতিবাচক দিশত আগবাঢ়িছে। ন্যায়িক ক্ষেত্ৰত সহযোগিতাৰ বাবে চুক্তি স্বাক্ষৰে দুয়ো দেশৰ সু-সম্পর্ক আৰু আগবঢ়াই নিয়াৰ লগতে বিচাৰ সংক্রান্তীয় সংস্কাৰৰ ক্ষেত্রতো নতুন দিশৰ সংযোজন ঘটিব।
প্ৰধানমন্ত্ৰীৰ ছিংগাপুৰৰ প্ৰধানমন্ত্ৰীৰ সৈতে বৈঠ

প্ৰধানমন্ত্ৰী শ্ৰী নৰেন্দ্ৰ মোদীয়ে ৩০ অক্টোবৰ, ২০২১ত ইটালীৰ ৰোমত আয়োজিত জি ২০ শিখৰ সন্মিলনৰ পটভূমিত ছিংগাপুৰৰ প্ৰধানমন্ত্ৰী মহামহিম লী ছিয়েন লুঙৰ সৈতে দ্বিপাক্ষিক বৈঠক কৰে। মহামাৰীৰ পিছত দুয়োজন ৰাজনেতাৰ এইখন প্ৰথম বৈঠক আছিল। দুয়োজন ৰাজনেতাই জলবায়ু পৰিবৰ্তনৰে মোকাবিলা কৰিবলৈ বৈশ্বিক প্ৰয়াস আৰু অহা চিঅ'পি২৬ৰ ওপৰত আলোচনা কৰে। তেওঁলোকে দ্ৰুতগতিত টীকাকৰণ কৰাৰ প্ৰয়াস আৰু গুৰুত্বপূৰ্ণ ঔষধৰ যোগান সুনিশ্চিত কৰাৰ মাধ্যমত কোভিড–১৯ মহামাৰীক নিয়ন্ত্ৰণ কৰাৰ বাবে অব্যাহত প্ৰয়াসৰ বিষয়েও আলোচনা কৰে। এই সন্দৰ্ভত, প্ৰধানমন্ত্ৰী মোদীয়ে দ্বিতীয় লহৰৰ সময়ত ভাৰতক কোভিড সহায় প্ৰদান কৰা বাবে ছিংগাপুৰৰ প্ৰশংসা কৰে। প্ৰধানমন্ত্ৰী লীয়ে ভাৰতত দ্ৰুত টীকাকৰণ অভিযানৰ বাবে প্ৰধানমন্ত্ৰীক অভিনন্দন জনায়। দুয়োজন ৰাজনেতাই দুয়োখন দেশৰ জনসাধাৰণৰ মাজত সম্পৰ্ক উন্নত কৰাৰ উপায় সন্দৰ্ভতো আলোচনা কৰে। য'ত দুয়োখন দেশৰ মাজত অহাযোৱাক শীঘ্ৰে সহজ কৰি তোলা বিষয়টোও অন্তৰ্ভুক্ত আছে।
ভাৰত আৰু মালদ্বীপৰ ৰাষ্ট্ৰীয় দুৰ্যোগ ব্যৱস্থাপনা কৰ্তৃপক্ষৰ মাজত দুৰ্যোগ ব্যৱস্থাপনাৰ ক্ষেত্ৰত সহযোগিতা সম্বন্ধীয় বুজাবুজি চুক্তিত কেন্দ্ৰীয় মন্ত্ৰীসভাৰ অনুমোদন

দুৰ্যোগ ব্যৱস্থাপনা ক্ষেত্ৰত সহযোগিতাৰ বাবে ভাৰত আৰু মালদ্বীপৰ ৰাষ্ট্ৰীয় দুৰ্যোগ ব্যৱস্থাপনা কৰ্তৃপক্ষৰ মাজত ০২ আগষ্টত যি বুজাবুজি চুক্তি স্বাক্ষৰিত হয়, সেয়া মাননীয় প্ৰধানমন্ত্ৰীৰ অধ্যক্ষতাত অনুষ্ঠিত কেন্দ্ৰীয় কেবিনেটৰ বৈঠকত অনুমোদিত হৈছে। এই বুজাবুজি চুক্তি বাস্তৱায়নৰ জৰিয়তে ভাৰত আৰু মালদ্বীপ দুয়োখন দেশে ইখনে সিখনৰ দুৰ্যোগ ব্যৱস্থাপনা প্ৰণালীৰ দ্বাৰা লাভান্বিত হ’ব আৰু ই দুৰ্যোগ ব্যৱস্থাপনাৰ ক্ষেত্ৰত প্ৰস্তুতি, সঁহাৰি আৰু ক্ষমতা নিৰ্মাণৰ ক্ষেত্ৰবোৰ শক্তিশালী কৰাত সহায় কৰিব। বুজাবুজি চুক্তিৰ মুখ্য বৈশিষ্ট্যসমূহঃ এই বুজাবুজি চুক্তিৰ ফলত কোনো এখন দেশত বৃহৎ প্ৰাকৃতিক দুৰ্যোগ সংঘটিত হ’লে জৰুৰীকালীন সাহায্য, সঁহাৰি, মানৱীয় সহায়ৰ ক্ষেত্ৰত আনখন দেশে সহায় আগবঢ়াব। দুৰ্যোগ ব্যৱস্থাপনাৰ প্ৰয়োজনীয় পৰিকল্পনা কৰা আৰু দুৰ্যোগত ক্ষতিগ্ৰস্তসকলক সহায়ৰ ক্ষেত্ৰত গ্ৰহণ কৰা প্ৰচেষ্টাৰ বিষয়ে উভয় দেশে তথ্যৰ আদান-প্ৰদান কৰিব। ইয়াৰোপৰি দূৰ সঞ্চাৰ ব্যৱস্থাপনাৰ জৰিয়তে কৃত্ৰিম উপগ্ৰহৰ পৰা লাভ কৰা তথ্য উভয় দেশে আদান-প্ৰদান কৰিব। উন্নত প্ৰযুক্তিৰ ব্যৱহাৰ, সতৰ্ক বাৰ্তা, জাহাজ চলাচলৰ ক্ষেত্ৰত প্ৰয়োজনীয় তথ্য আদান-প্ৰদানত উভয় পক্ষই ইখনে সিখনক সহায় কৰিব। দুৰ্যোগ ব্যৱস্থাপনাৰ ক্ষেত্ৰত বিষয়াসকলক প্ৰয়োজনীয় প্ৰশিক্ষণ প্ৰদান আৰু দক্ষতা বিকাশৰ ক্ষেত্ৰত এই বুজাবুজি চুক্তি সহায়ক হ’ব। বুজাবুজি চুক্তি অনুসৰি দীৰ্ঘম্যাদী প্ৰশিক্ষণৰো ব্যৱস্থা থাকিব। দুৰ্যোগ ব্যৱস্থাপনাৰ জৰিয়তে প্ৰাকৃতিক দুৰ্যোগত সাধাৰণ মানুহৰ ক্ষয়-ক্ষতিৰ পৰিমাণ হ্ৰাস কৰিবলৈ আৰু জলবায়ু পৰিৱৰ্তনৰ ফলত উদ্ভূত সমস্যাৰ সমাধানত গৱেষণাধৰ্মী বিভিন্ন কামত উভয়পক্ষই ইখনে সিখনক সহযোগিতা আগবঢ়াব। ইয়াৰোপৰি, মহাসাগৰীয় বিপৰ্যয়ৰ ফলত সমুদ্ৰ উপকূলত যি ক্ষয়-ক্ষতি হয়, সেই সংক্ৰান্তীয় তথ্যও আদান-প্ৰদান কৰা হ’ব। ভাৰতীয় কৃত্ৰিম উপগ্ৰহসমূহৰ জলবায়ু সংক্ৰান্তীয় তথ্য বতৰৰ পূৰ্বাভাসত কিদৰে ব্যৱহাৰ কৰা হ’ব, সেই সংক্ৰান্তীয় প্ৰশিক্ষণ সংশ্লিষ্ট বিষয়াসকলক প্ৰদান কৰা হ’ব। উভয় দেশৰ বিভিন্ন ভৌগোলিক অৱস্থানত দুৰ্যোগ ব্যৱস্থাপনাৰ মোকাবিলা সংক্ৰান্তীয় বাৰ্ষিক আখৰা কৰা হ’ব।
ৰাম নৱমী উপলক্ষে দেশবাসীক শুভেচ্ছা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ৰাম নৱমী উপলক্ষে দেশবাসীক শুভেচ্ছা জনাইছে আৰু সকলোৰে সুখ, শান্তি আৰু সমৃদ্ধি কামনা কৰে৷ এক টুইটযোগে প্ৰধানমন্ত্ৰীয়ে কয়, “দেশবাসীক ৰাম নৱমী উপলক্ষে বহুত শুভকামনা জনাইছো৷ ভগৱান শ্ৰীৰামৰ কৃপাত সকলোৰে জীৱন সুখ, শান্তি আৰু সমৃদ্ধিৰে ভৰি পৰক, তাকে কামনা কৰিলো৷ জয় শ্ৰীৰাম!”
কমনৱেলথ গেমছ ২০২২ ত  ব্ৰঞ্জৰ পদক বিজয়ী লাভপ্ৰীত সিঙক  অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে পুৰুষৰ ১০৯ কিলোগ্ৰাম ভাৰোত্তোলনত ব্ৰঞ্জৰ পদক বিজয়ী লাভপ্ৰীত সিঙক অভিনন্দন জ্ঞাপন কৰিছে। প্ৰধানমন্ত্ৰীয়ে টুইট কৰে; "পুৰুষৰ ১০৯ কিলোগ্ৰাম ভাৰোত্তোলনত ব্ৰঞ্জৰ পদক লাভ কৰাৰ বাবে প্ৰতিভাশালী লাভপ্ৰীত সিঙক অভিনন্দন জনাইছোঁ। তৰুণ আৰু প্ৰাণৱন্ত লাভপ্ৰীতে তেওঁৰ শান্ত স্বভাৱ আৰু ক্ৰীড়াৰ প্ৰতি থকা নিষ্ঠাৰ বাবে সকলোৰে মন জয় কৰিছে। ভৱিষ্যতৰ সকলো প্ৰচেষ্টাৰ বাবে তেওঁক শুভকামনা জনাইছোঁ।"
প্ৰধানমন্ত্ৰী শ্ৰী নৰেন্দ্ৰ মোদীয়ে নেডাৰলেণ্ডছৰ প্ৰধানমন্ত্ৰী মহামহিম শ্ৰী মাৰ্ক ৰুটৰ সৈতে ফোনত কথা পাতে

প্ৰধানমন্ত্ৰী শ্ৰী নৰেন্দ্ৰ মোদীয়ে আজি নেডাৰলেণ্ডছৰ প্ৰধানমন্ত্ৰী মহামহিম শ্ৰী মাৰ্ক ৰুটৰ সৈতে ফোনত বাৰ্তালাপ কৰে। দুয়োজন নেতাই ভাৰত-নেডাৰলেণ্ডছ দ্বিপাক্ষিক সম্পৰ্ক সন্দৰ্ভত আলোচনা কৰে, য’ত পানীৰ ওপৰত ৰণনীতিগত বন্ধুত্ব, কৃষিৰ প্ৰধান ক্ষেত্ৰত সহযোগিতা, উচ্চ প্ৰযুক্তি আৰু উদীয়মান ক্ষেত্ৰসমূহত দ্বিপাক্ষিক সহযোগিতাৰ সম্ভাৱনা আদি অন্তৰ্ভুক্ত আছে। দুয়োজন নেতাই ভাৰত-ইউৰোপীয় সংঘৰ সম্পৰ্ক আৰু ক্ষেত্ৰীয় তথা বিশ্বজনীন বিষয়ৰ ওপৰত ভাবৰ আদান-প্ৰদান কৰে, য’ত ভাৰত-প্ৰশান্ত মহাসাগৰীয় ক্ষেত্ৰত সমান দৃষ্টিভংগী আৰু সহযোগিতা অন্তৰ্ভুক্ত আছে। নিয়মীয়া উচ্চ স্তৰীয় যাত্ৰা আৰু পাৰস্পৰিক বাৰ্তালাপৰ লগতে, শেহতীয়া বছৰবিলাকত ভাৰত-নেডাৰলেণ্ডছৰ সম্পৰ্ক আৰু গভীৰ হৈছে। দুয়োজন প্ৰধানমন্ত্ৰীৰ মাজত ০৯ এপ্ৰিল ২০২১ত ভাৰ্চুৱেল পদ্ধতিত শীৰ্ষ বৈঠকৰ আয়োজন কৰা হৈছিল আৰু তেতিয়াৰে পৰা দুয়োজন ৰাজনেতাৰ মাজত নিয়মীয়াকৈ বাৰ্তালাপ হৈ আছে। ভাৰ্চুৱেল শীৰ্ষ বৈঠকৰ সময়ত নেডাৰলেণ্ডছৰ সৈতে ‘পানীৰ ওপৰত ৰণনীতিগত বন্ধুত্ব’ৰ আৰম্ভণি হৈছিল। এই বছৰ, ভাৰত আৰু নেডাৰলেণ্ডছে যৌথভাৱে ৰাজনৈতিক সম্পৰ্ক স্থাপনৰ ৭৫ বছৰৰ উৎসৱ পালন কৰিছে। এই বিশেষ অভিজ্ঞতা ৪-৭ এপ্ৰিল ২০২২লৈকে ভাৰতৰ ৰাষ্ট্ৰপতিৰ নেডাৰলেণ্ডছৰ আনুষ্ঠানিক যাত্ৰাৰে পালন কৰা হৈছিল।
জি-২০ নেতা সন্মিলনৰ বাবে বালি ভ্ৰমণৰ পূৰ্বে প্ৰধানমন্ত্ৰীৰ প্ৰস্থান বিবৃতি

মই ২০২২ চনৰ ১৪-১৬ নৱেম্বৰ তাৰিখলৈ ইণ্ডোনেছিয়াৰ বালি ভ্ৰমণ কৰিম আৰু ইণ্ডোনেছিয়াৰ উদ্যোগত অনুষ্ঠিত হ’বলগীয়া ১৭ সংখ্যক জি-২০ নেতা সন্মিলনত অংশগ্ৰহণ কৰিম। বালি সন্মিলনৰ সময়ত মই বিশ্বব্যাপী বিকাশ, খাদ্য আৰু শক্তি সুৰক্ষা, পৰিৱেশ, স্বাস্থ্য আৰু ডিজিটেল পৰিৱৰ্তনৰ দৰে বিশ্বব্যাপী উদ্বেগৰ গুৰুত্বপূৰ্ণ বিষয়সমূহৰ ওপৰত অন্যান্য জি-২০ নেতাসকলৰ সৈতে বিস্তৃত আলোচনা কৰিম। জি-২০ সন্মিলনৰ সময়ত মই আন কেইবাখনো অংশগ্ৰহণকাৰী দেশৰ নেতাসকলক সাক্ষাৎ কৰিম আৰু তেওঁলোকৰ সৈতে ভাৰতৰ দ্বিপাক্ষিক সম্পৰ্কত হোৱা অগ্ৰগতিৰ পৰ্যালোচনা কৰিম। মই ১৫ নৱেম্বৰ, ২০২২ তাৰিখে আদৰ্শন ত বালিত ভাৰতীয় সম্প্ৰদায়ক সম্বোধন কৰিবলৈ আশাবাদী। আমাৰ দেশ আৰু নাগৰিকসকলৰ বাবে এক গুৰুত্বপূৰ্ণ মুহূৰ্ত হিচাপে, ইণ্ডোনেছিয়াৰ ৰাষ্ট্ৰপতি জোকো উইডোডোৱে বালি সন্মিলনৰ সামৰণি অনুষ্ঠানত জি-২০ ৰ সভাপতিত্ব ভাৰতক হস্তান্তৰ কৰিব। ভাৰতে ২০২২ চনৰ ১ ডিচেম্বৰৰ পৰা আনুষ্ঠানিকভাৱে জি-২০ৰ সভাপতিত্ব গ্ৰহণ কৰিব। মই অহা বছৰ জি-২০ সন্মিলনলৈ জি-২০ সদস্য আৰু অন্যান্য আমন্ত্ৰণকাৰীসকলকো মোৰ ব্যক্তিগত আমন্ত্ৰণ জনাইম। জি-২০ সন্মিলনত মোৰ আলোচনাৰ সময়ত মই ভাৰতৰ সাফল্য আৰু বিশ্বব্যাপী প্ৰত্যাহ্বানসমূহৰ সামূহিক ভাৱে মোকাবিলা কৰাৰ বাবে আমাৰ অটল প্ৰতিশ্ৰুতিৰ ওপৰত আলোকপাত কৰিম। ভাৰতৰ জি-২০ ৰাষ্ট্ৰপতিত্ব “বসুধৈৱ কুটুম্বকম” বা “এক পৃথিৱী, এক পৰিয়াল, এক ভৱিষ্যত” বিষয়বস্তুৰ ওপৰত আধাৰিত হ’ব, যিয়ে সকলোৰে বাবে সমান বিকাশ আৰু অংশীদাৰী ভৱিষ্যতৰ বাৰ্তা উল্লেখ কৰিব।
পাকিস্তানৰ প্রধানমন্ত্রী হিচাপে নির্বাচিত হোৱাৰ বাবে মিয়াঁ মহম্মদ শ্বেহবাজ শ্বৰীফক অভিনন্দন প্রধানমন্ত্রীৰ

প্রধানমন্ত্রী শ্রী নৰেন্দ্র মোদীয়ে পাকিস্তানৰ প্রধানমন্ত্রী হিচাপে নির্বাচিত হোৱাৰ বাবে মিয়াঁ মহম্মদ শ্বেহবাজ শ্বৰীফক অভিনন্দন জনায়৷ শ্রী মোদীয়ে কয় যে সন্ত্রাসমুক্ত অঞ্চল গঢ়ি তুলি ভাৰতে শান্তিপূর্ণ আৰু সুস্থিৰতা বজাই ৰখাৰ প্ৰতি আগ্রহী, যাতে দুয়োখন দেশে উন্নয়নমূলক প্ৰত্যাহ্বানসমূহত আৰু অধিক গুৰুত্ব দিব পাৰে। এক টুইটযোগে প্রধানমন্ত্রীয়ে কয়, “পাকিস্তানৰ প্রধানমন্ত্রী হিচাপে নির্বাচিত হোৱাৰ বাবে মিয়াঁ মহম্মদ শ্বেহবাজ শ্বৰীফক অভিনন্দন জনাইছো। সন্ত্রাসমুক্ত অঞ্চল গঢ়ি তোলাত ভাৰতে শান্তিপূর্ণ আৰু সুস্থিৰতা বজাই ৰখাৰ প্ৰতি আগ্রহী, যাতে দুয়োখন দেশে উন্নয়নমূলক প্ৰত্যাহ্বানসমূহত আৰু অধিক গুৰুত্ব দিয়াৰ লগতে আমাৰ জনসাধাৰণৰ কল্যাণ আৰু সমৃদ্ধি সুনিশ্চিত কৰিব পৰা যায়।”
প্ৰধানমন্ত্ৰীয়ে ১৩ অক্টোবৰত হিমাচল প্ৰদেশৰ উনা আৰু চম্বা ভ্ৰমণ কৰিব

প্ৰধানমন্ত্ৰী শ্ৰী নৰেন্দ্ৰ মোদীয়ে ১৩ অক্টোবৰত হিমাচল প্ৰদেশ ভ্ৰমণ কৰিব। উনাত প্ৰধানমন্ত্ৰীয়ে উনা হিমাচল ৰে'ল ষ্টেচনৰ পৰা বন্দে ভাৰত এক্সপ্ৰেছৰ ফ্লেগ অফ কৰিব। ইয়াৰ পিছতে এক ৰাজহুৱা অনুষ্ঠানত প্ৰধানমন্ত্ৰীয়ে আইআইআইটি উনা দেশবাসীলৈ উৎসৰ্গা কৰিব আৰু উনাত বাল্ক ড্ৰাগ পাৰ্কৰ আধাৰশিলা স্থাপন কৰিব। ইয়াৰ পিছতে চম্বাত এক ৰাজহুৱা অনুষ্ঠানত প্ৰধানমন্ত্ৰীয়ে দুটা জলবিদ্যুৎ প্ৰকল্পৰ আধাৰশিলা স্থাপন কৰিব আৰু হিমাচল প্ৰদেশত প্ৰধানমন্ত্ৰী গ্ৰাম চড়ক যোজনা (পিএমজিএছৱাই)-৩ ৰ শুভাৰম্ভ কৰিব। উনাত প্ৰধানমন্ত্ৰী প্ৰধানমন্ত্ৰীয়ে আত্মনিৰ্ভৰ ভাৰতৰ আহ্বানৰ পৰিপ্ৰেক্ষিতত চৰকাৰৰ বিভিন্ন নতুন পদক্ষেপৰ জৰিয়তে দেশখনে বিভিন্ন ক্ষেত্ৰত আত্মনিৰ্ভৰশীলতা লাভ কৰাৰ দিশত দ্ৰুতগতিত আগবাঢ়িছে। এনে এক গুৰুত্বপূৰ্ণ খণ্ড হৈছে ফাৰ্মাচিউটিকেল আৰু এই খণ্ডত আত্মনিৰ্ভৰতা লাভ কৰাৰ বাবে প্ৰধানমন্ত্ৰীয়ে উনা জিলাৰ হাৰোলীত বাল্ক ড্ৰাগ পাৰ্কৰ আধাৰশিলা স্থাপন কৰিব, যিটো ১৯০০ কোটি টকাৰো অধিক ব্যয়েৰে নিৰ্মাণ কৰা হ'ব। উদ্যানখনে এপিআই আমদানিৰ ওপৰত নিৰ্ভৰশীলতা হ্ৰাস কৰাত সহায় কৰিব। ই প্ৰায় ১০,০০০ কোটি টকাৰ বিনিয়োগ আকৰ্ষিত কৰিব আৰু ২০,০০০ৰো অধিক লোকক নিযুক্তি প্ৰদান কৰিব বুলি আশা কৰা হৈছে। ই অঞ্চলটোত অৰ্থনৈতিক কাৰ্যকলাপকো উৎসাহিত কৰিব। প্ৰধানমন্ত্ৰীয়ে ভাৰতীয় তথ্য প্ৰযুক্তি প্ৰতিষ্ঠান (আইআইআইটি) উনা, দেশবাসীলৈ উৎসৰ্গা কৰিব। ২০১৭ চনত প্ৰধানমন্ত্ৰীয়ে ইয়াৰ আধাৰশিলা স্থাপন কৰিছিল। বৰ্তমান ৫৩০ত কৈও অধিক শিক্ষাৰ্থীয়ে এই প্ৰতিষ্ঠানত অধ্যয়ন কৰি আছে। প্ৰধানমন্ত্ৰীয়ে নতুন বন্দে ভাৰত এক্সপ্ৰেছৰ ফ্লেগ অফ কৰিব। অম্ব আন্দাউৰাৰ পৰা নতুন দিল্লীলৈ চলিবলগীয়া এয়া হ'ব দেশত আৰম্ভ হোৱা চতুৰ্থখন বন্দে ভাৰত ৰেল আৰু পূৰ্বৰ ৰেলবোৰৰ তুলনাত এক উন্নত সংস্কৰণ, যথেষ্ট পাতল আৰু কম সময়ৰ ভিতৰত উচ্চ গতিত উপনীত হ'বলৈ সক্ষম হোৱা ৰেল। ই মাত্ৰ ৫২ ছেকেণ্ডতে ১০০ কিমি/ঘণ্টাত গতি কৰে। ৰেলখনৰ প্ৰৱৰ্তনে অঞ্চলটোত পৰ্যটন বৃদ্ধিত সহায় কৰিব আৰু ভ্ৰমণৰ এক আৰামদায়ক আৰু দ্ৰুত পদ্ধতি প্ৰদান কৰিব। চম্বাত প্ৰধানমন্ত্ৰী প্ৰধানমন্ত্ৰীয়ে দুটা জলবিদ্যুৎ প্ৰকল্পৰ আধাৰশিলা স্থাপন কৰিব ৷ এটা হ’ল- ৪৮ মেগাৱাটৰ চাঞ্জু-৩ জল-বৈদ্যুতিক প্ৰকল্প আৰু আনটো ৩০ মেগাৱাটৰ দেওথাল চাঞ্জু জল-বৈদ্যুতিক প্ৰকল্প। এই দুয়োটা প্ৰকল্পই বছৰি ২৭০ নিযুত ইউনিটতকৈও অধিক বিদ্যুৎ উৎপাদন কৰিব আৰু হিমাচল প্ৰদেশে এই প্ৰকল্পসমূহৰ পৰা বাৰ্ষিক প্ৰায় ১১০ কোটি টকাৰ ৰাজহ লাভ কৰিব বুলি আশা কৰা হৈছে। প্ৰধানমন্ত্ৰীয়ে ৰাজ্যখনৰ প্ৰায় ৩১২৫ কিলোমিটাৰ পথ উন্নীতকৰণৰ বাবে হিমাচল প্ৰদেশত প্ৰধানমন্ত্ৰী গ্ৰাম চড়ক যোজনা (পিএমজিএছৱাই)-৩ ৰ শুভাৰম্ভ কৰিব। ৰাজ্যখনৰ ১৫ টা সীমান্ত আৰু দূৰৱৰ্তী খণ্ডত ৪৪০ কিলোমিটাৰ পথ উন্নীতকৰণৰ বাবে এই পৰ্যায়ৰ অধীনত কেন্দ্ৰীয় চৰকাৰে ৪২০ কোটিৰো অধিক টকা মঞ্জুৰ কৰিছে।
প্ৰধানমন্ত্ৰীয়ে নতুন দিল্লীৰ লাল কিলাত পোহৰ আৰু শব্দ প্ৰদৰ্শনীৰ প্ৰশংসা কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে নতুন দিল্লীৰ লাল কিলাত অনুষ্ঠিত পোহৰ আৰু শব্দ প্ৰদৰ্শনীৰ কিছুমান দৃশ্য শ্বেয়াৰ কৰিছে। সংস্কৃতি আৰু পৰ্যটন দপ্তৰৰ কেন্দ্ৰীয় মন্ত্ৰী শ্ৰী জি কিষান ৰেড্ডীৰ এটা টুইট শ্বেয়াৰ কৰি প্ৰধানমন্ত্ৰীয়ে টুইট কৰে; "লাল কিলা ভ্ৰমণ কৰিবলৈ এটা সংযোজিত কাৰণ! আমাৰ ইতিহাস আৰু ঐতিহ্যক স্মৰণ কৰিবলৈ এক তথ্যসমৃদ্ধ আৰু আধুনিক উপায়।"
দেশৰ ভিতৰতে প্ৰথমখন ‘হৰ ঘৰ জল’ প্ৰমাণিত জিলা হোৱাৰ বাবে মধ্যপ্ৰদেশৰ বুৰহানপুৰৰ নাগৰিক সকলক অভিনন্দন জ্ঞাপন কৰিছে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে দেশৰ ভিতৰতে প্ৰথমখন হৰ ঘৰ জল প্ৰমাণিত জিলা হোৱাৰ বাবে মধ্যপ্ৰদেশৰ বুৰহানপুৰৰ নাগৰিকসকলক অভিনন্দন জ্ঞাপন কৰিছে। জল শক্তিৰ কেন্দ্রীয় মন্ত্রী গজেন্দ্র সিং শেখাৱতৰ টুইটৰ প্রত্যুত্তৰত প্রধানমন্ত্রীয়ে কয় যে, “এই উল্লেখযোগ্য সাফল্যৰ বাবে বুঢ়ানপুৰৰ মোৰ ভগ্নী আৰু ভাতৃসকললৈ অভিনন্দন জ্ঞাপন কৰিলোঁ। জনসাধাৰণৰ মাজত সামূহিক মনোভাৱ আৰু শিৱৰাজ সিং চৌহান জীৰ অধীনত জে জে এম দল আৰু সাংসদ চৰকাৰৰ মিছন মোড প্ৰচেষ্টা অবিহনে এয়া সম্ভৱ নহ’লহেঁতেন।”
কোপেনহেগেনত ভাৰতীয় সমাজখনৰে মত-বিনিময় প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ডেনমাৰ্কৰ প্ৰধানমন্ত্ৰী মহামহিম মেট ফ্ৰেডৰিকছেনৰ সৈতে কোপেনহেগেনৰ বেলা চেন্টাৰত ভাৰতীয় সমাজখনক সম্বোধন আৰু তেওঁলোকৰে মত-বিনিময় কৰে। শিক্ষাৰ্থী, গৱেষক, পেছাদাৰী আৰু ব্যৱসায়ীলৈকে ডেনমাৰ্কত ভাৰতীয় সমাজখনৰ ১০০০ ৰোধিক সদস্যই এই কাৰ্য্যসূচীত অংশগ্ৰহণ কৰে। প্ৰধানমন্ত্ৰীয়ে প্ৰধানমন্ত্ৰী ফ্ৰেডৰিকছেনৰ ভাৰতীয়সকলৰ প্ৰতি থকা আন্তৰিকতা আৰু সন্মানৰ মনোভাৱৰ শলাগ লয় আৰু উভয় দেশে সেউজ বিকাশৰ বাবে উদ্ভাৱনীমূলক সমাধান সূত্ৰ নিৰ্ণয়ৰ ক্ষেত্ৰত একেলগে কাম কৰিব পাৰে বুলি গুৰুত্ব আৰোপ কৰে। তেখেতে ডেনমাৰ্কত ভাৰতীয় সমাজখনে পালন কৰা ইতিবাচক ভূমিকাক প্ৰশংসা কৰে। তেখেতে ভাৰতৰ অৰ্থনৈতিক সম্ভাৱনাৰ ওপৰত আলোকপাত কৰে আৰু ভাৰত-ডেনমাৰ্কৰ অধিক সহযোগিতাৰ বাবে আহ্বান জনায়।
কেন্দ্ৰীয় শাসিত অঞ্চলৰ কৰ্মচাৰীৰ সকলৰ বাবে স্ব-বিত্তায়ন গৃহ আঁচনিৰ অধীনত ৩৯৩০টা আবণ্টিত গৃহৰ বাবে এপাৰ্টমেণ্ট নিৰ্মাণ কৰিবলৈ চণ্ডীগড় গৃহ নিৰ্মাণ পৰিষদক ভূমি আবণ্টনত কেবিনেটৰ অনুমোদন

প্ৰধানমন্ত্রী শ্রী নৰেন্দ্ৰ মোদীৰ অধ্যক্ষতাত আজি অনুষ্ঠিত কেন্দ্রীয় কেবিনেট বৈঠকত কেন্দ্ৰীয় শাসিত অঞ্চলৰ কৰ্মচাৰীৰ সকলৰ বাবে স্ব-বিত্তায়ন গৃহ আঁচনিৰ অধীনত ৩৯৩০টা আবণ্টিত গৃহৰ বাবে এপাৰ্টমেণ্ট নিৰ্মাণ কৰিবলৈ চণ্ডীগড় গৃহ নিৰ্মাণ পৰিষদক ভূমি আবণ্টনত অনুমোদন জনোৱা হয়৷ br চণ্ডীগড় প্ৰশাসনৰ কর্মচাৰীসকলৰ বাবে ‘স্ব-বিত্তায়ন গৃহ নির্মাণ প্ৰকল্প’ শীৰ্ষত এক আঁচনি স্থানীয় প্ৰশাসনে অনুমোদন জনায়৷ ইয়াৰ পৰিপ্ৰেক্ষিতত কেন্দ্ৰীয়শাসিত অঞ্চলৰ কৰ্মচাৰীসকলৰ বাবে ৩৯৩০টা এপাৰ্টমেণ্ট নির্মাণ কৰিব পৰাকৈ ৭৩.৩ একৰ ভূমি নির্দিষ্ট কৰা হয়। এই ৭৩.৩ একৰ ভূমিৰ ভিতৰত ১১.৮ একৰ ভূমি ইতিমধ্যে চণ্ডীগড় গৃহ নিৰ্মাণ পৰিষদৰ অধীনলৈ আহিছে৷ কেবিনেটত উত্থাপিত প্ৰস্তাৱ মৰ্মে বাকী ৬১.৫ একৰ চৰকাৰী ভূমি চণ্ডীগড় গৃহ নিৰ্মাণ পৰিষদক দিয়া হ’ব৷ br এই গৃহ নিৰ্মাণ আঁচনি ৰূপায়ণৰ বাবে চণ্ডীগড় গৃহ নিৰ্মাণ পৰিষদক সমন্বয়ৰক্ষী এজেন্সিৰ দায়িত্ব অৰ্পন কৰা হৈছে। চণ্ডীগড় প্ৰশাসনৰ কৰ্মচাৰীসকলৰ গৃহ নির্মাণৰ বাবে ৯৯ বছৰৰ লিজৰ ভিত্তিত সেই ভূমি দিয়াৰ প্ৰস্তাৱ লোৱা হৈছে। এই আঁচনি ৰূপায়ণ হ’লে প্ৰত্যক্ষ আৰু পৰোক্ষভাৱে ব্যাপক কর্মসংস্থাপনৰ সুযোগ বৃদ্ধি পাব৷ এই আঁচনিৰ অধীনত কেন্দ্ৰীয় শাসিত অঞ্চলৰ ৭৮১১গৰাকী কৰ্মচাৰীয়ে আবেদন কৰিছিল যদিও পৰীক্ষা-নিৰীক্ষা কৰাৰ পাছত ইয়াৰে ৩৯৩০গৰাকীকহে উপযুক্ত বুলি বিবেচিত কৰা হয়৷ br
কেন্দ্ৰীয় কেবিনেটে দিব্যাংগতাৰ ক্ষেত্ৰত সহযোগিতাৰ বাবে ভাৰত আৰু চিলিৰ মাজত বুজাবুজি চুক্তি স্বাক্ষৰকৰিবলৈ অনুমোদন জনাইছ

প্ৰধানমন্ত্ৰী শ্ৰী নৰেন্দ্ৰ মোদীৰ পৌৰহিত্যত অনুষ্ঠিত কেন্দ্ৰীয় কেবিনেটে ভাৰত আৰু চিলিৰ মাজত দিব্যাংগতাৰ ক্ষেত্ৰত সহযোগিতাৰ বাবে বুজাবুজি চুক্তি স্বাক্ষৰকৰাৰ বাবে অনুমোদন জনাইছে। দ্বিপাক্ষিক বুজাবুজি চুক্তিয়ে বিকলাঙ্গতাৰ ক্ষেত্ৰত এক যৌথ পদক্ষেপৰ জৰিয়তে ভাৰত চৰকাৰ আৰু চিলি চৰকাৰৰ প্ৰতিবন্ধী ব্যক্তিৰ সশক্তিকৰণ বিভাগৰ মাজত সহযোগিতাক উৎসাহিত কৰিব। ই ভাৰত আৰু চিলিৰ মাজত দ্বিপাক্ষিক সম্পৰ্ক শক্তিশালী কৰিব। দিব্যাংগতাৰ ক্ষেত্ৰত, বিশেষকৈ নিম্নলিখিত ক্ষেত্ৰসমূহত সহযোগিতাৰ আকাংক্ষা ব্যক্ত কৰি দেশসমূহৰ মাজত এক যুটীয়া অভিপ্ৰায় পত্ৰ স্বাক্ষৰিত হয়: (ক) অক্ষমতা সম্পৰ্কীয় প্ৰদান কৰা নীতি আৰু সেৱাৰ তথ্য ভাগ বতৰা কৰা। (খ) তথ্য আৰু জ্ঞানৰ আদান-প্ৰদান। (গ) সহায়ক ডিভাইচ প্ৰযুক্তিত সহযোগিতা। (ঘ) দিব্যাংগতাৰ ক্ষেত্ৰত পাৰস্পৰিক আগ্ৰহৰ প্ৰকল্পৰ বিকাশ। (ঙ) আগতীয়াকৈ চিনাক্তকৰণ আৰু দিব্যাংগতা প্ৰতিৰোধ। (চ) বিশেষজ্ঞ, শিক্ষাবিদ আৰু অন্যান্য প্ৰশাসনিক কৰ্মচাৰীৰ আদান-প্ৰদান। এই বুজাবুজি চুক্তিয়ে ইয়াৰ অধীনত কাৰ্যকলাপৰ বাবে ব্যয় সামৰিবলৈ পুঁজিৰ ব্যৱস্থা প্ৰদান কৰে। পুঁজি আৰু সম্পদৰ উপলব্ধতাৰ ওপৰত নিৰ্ভৰ কৰি এনে কাৰ্যকলাপৰ বাবে ব্যয় দুয়োখন চৰকাৰে কেছ টু কেছ আধাৰত পাৰস্পৰিকভাৱে নিৰ্ণয় কৰিব। যুটীয়া কাৰ্যকলাপৰ বাবে আন্তৰ্জাতিক ভ্ৰমণ/বাসস্থানৰ ব্যয় অতিথি দেশে বহন কৰিব আনহাতে সভা অনুষ্ঠিত কৰাৰ ব্যয় আয়োজক দেশে বহন কৰিব। ভাৰত-চিলিৰ সম্পৰ্ক বিভিন্ন বিষয়ত মতৰ সাদৃশ্যৰ ওপৰত আধাৰিত কৰি সৌহাৰ্দ্যপূৰ্ণ আৰু বন্ধুত্বপূৰ্ণ। ২০১৯-২০ বৰ্ষত দুয়োখন দেশৰ মাজত কূটনৈতিক সম্পৰ্কৰ ৭০ তম বছৰ পূৰ্ণ হৈছে। ২০০৫ আৰু ২০০৯ চনত চিলিৰ মাননীয় ৰাষ্ট্ৰপতিৰ দুটা ভ্ৰমণকে ধৰি দুয়োখন দেশৰ পৰা কেইবাটাও উচ্চ পৰ্যায়ৰ ভ্ৰমণৰ সৈতে বিগত বছৰবোৰত দ্বিপাক্ষিক সম্পৰ্ক শক্তিশালী হৈছে।
পুলিচৰ মহানির্দেশক/ইন্সপেক্টৰ জেনেৰেলসকলৰ সন্মিলন ২০২১ত প্রধানমন্ত্র

প্রধানমন্ত্রী শ্রী নৰেন্দ্র মোদীয়ে লক্ষ্ণৌত ২০-২১ নৱেম্বৰত পুলিচৰ মহানির্দেশক/ইন্সপেক্টৰ জেনেৰেলসকলৰ ৫৬তম সন্মিলনত যোগ দিয়ে। সন্মিলনত বিভিন্ন ৰাজ্য/কেন্দ্রশাসিত অঞ্চলৰ ৬২জন পুলিচ মহানির্দেশক/ইন্সপেক্টৰ জেনেৰেলৰ উপৰিও কেন্দ্রীয় সশস্ত্র পুলিচ বাহিনীসমূহৰ মহানির্দেশকসকল উপস্থিত আছিল। দেশৰ বিভিন্ন প্রান্তৰ পৰা চোৰাংচোৱা সংস্থা ইন্টেলিজেন্স ব্যুৰ’ৰ ৪০০জনৰো অধিক বিষয়াই ভার্চ্যুৱেল পদ্ধতিত সন্মিলনত অংশ গ্ৰহণ কৰে। আলোচনাসভাত যোগ দি প্রধানমন্ত্রীয়ে বিভিন্ন বিষয়ত গুৰুত্বপূর্ণ প্রস্তাব দিয়ে। সন্মিলন আৰম্ভ হোৱাৰ পূর্বে পুলিচৰ মহানির্দেশকসকলক লৈ একাধিক ক'ৰ গ্রুপ গঠন কৰা হয়। গ্রুপৰ সদস্যসকলে কঠিন সংস্কাৰ, সন্ত্রাসবাদ, চৰম উগ্রপন্থা, চাইবাৰ অপৰাধ, মাদক চোৰাং ব্যৱসায়, স্বেচ্ছাসেৱী সংগঠনসমূহৰ বাবে বিদেশী তহবিল, দ্রোণ ব্যৱহাৰ, সীমান্তৱৰ্তী গাঁওবিলাকৰ মানোন্নয়নৰ দৰে একাধিক গুৰুত্বপূর্ণ জাতীয় নিৰাপত্তাৰ বিষয় সন্দৰ্ভত আলোচনা কৰে। আজি সন্মিলনৰ সমাপ্তি অধিবেশনত ভাষণ দি প্রধানমন্ত্রীয়ে পুলিচ সম্পর্কিত যাৱতীয় ঘটনাৰ বিশ্লেষণ আৰু কেছ ষ্টাডি বা ঘটনাৰ তদন্ত সম্পর্কিত বিভিন্ন দিশ পুঙ্খানুপুঙ্খভাৱে পর্যালোচনাৰ পৰামর্শ দিয়ে। এইবাৰৰ সন্মিলন হাইব্রিড পদ্ধতিত আয়োজনৰ প্রশংসা কৰি প্রধানমন্ত্রীয়ে কয় যে ইয়াৰ ফলত পুলিচৰ বিভিন্ন পদাধিকাৰীসকলৰ মাজত তথ্যৰ আদান-প্রাদন অধিক সহজ হয়। তেওঁ পুলিচৰ অভ্যন্তৰীণ কামকাজ সম্পাদনত প্রযুক্তি উদ্ভাবনৰ প্রস্তাব দি কয় যে ইয়াৰ ফলত সমগ্ৰ দেশত পুলিচ বাহিনী লাভবান হ'ব। একেবাৰে তৃণমূল স্তৰত পুলিচ বাহিনীৰ চাহিদা পূৰাবৰ বাবে ভৱিষ্যৎ প্রযুক্তি গ্রহণত কেন্দ্রীয় গৃহ মন্ত্রীৰ নেতৃত্বত উচ্চস্তৰীয় পুলিচ প্রযুক্তি মিছন আৰম্ভ কৰাৰ প্রস্তাব দিয়ে প্রধানমন্ত্রীয়ে। সাধাৰণ মানুহৰ দৈনন্দিন জীৱনত প্রযুক্তিৰ গুৰুত্বৰ কথা উল্লেখ কৰি প্রধানমন্ত্রীয়ে কোউইন, জেম আৰু ইউপিআইৰ উদাহৰণ দিয়ে। সাধাৰণ মানুহৰ প্রতি পুলিচৰ দৃষ্টিভঙ্গীত ইতিবাচক পৰিবর্তন অহাত তেওঁ প্রশংসা কৰে। ২০১৪’ত স্মার্ট পুলিচি কনচেপ্ট কার্যকৰী কৰিবলৈ যি উদ্যোগ গ্ৰহণ কৰা হৈছিল, তাৰ ওপৰত গুৰুত্ব দি শ্রী মোদীয়ে পুলিচ বাহিনীত নিৰন্তৰ পৰিবর্তন আৰু বাহিনীৰ প্রাতিষ্ঠানিকীকৰণৰ বাবে ভৱিষ্যৎ ৰূপৰেখা প্রণয়নৰ আহ্বান জনায়। পুলিচ বাহিনীক দৈনন্দিন কামাকাজ পৰিচালনাত যিবোৰ অভিন্ন প্ৰত্যাহ্বানৰ মুখামুখি হ'বলগীয়া হয়, তাৰ মোকাবিলাত প্রধানমন্ত্রীয়ে হেকাথনৰ মাধ্যমত কাৰিকৰী সমাধানসূত্র বিচাৰি উলিওৱাৰ বাবে উচ্চ শিক্ষিত যুৱক-যুৱতীসকলক কামত লগোৱাৰ পৰামর্শ দিয়ে। এই উপলক্ষে প্রধানমন্ত্রীয়ে চোৰাংচোৱা সংস্থা ইন্টেলিজেন্স ব্যুৰ’ৰ কেইবাজনো কর্মীক বিশিষ্ট সেৱাৰ বাবে ৰাষ্ট্রপতিৰ পুলিচ পদক দি সন্মানিত কৰে। এই প্রথম প্রধানমন্ত্রীৰ নির্দেশানুযায়ী বিভিন্ন ৰাজ্যৰ আইপিএছ বিষয়াসকলে সমসাময়িক নিৰাপত্তা সংক্রান্তীয় বিষয়ত নিজৰ ৰচিত নিবন্ধ জমা কৰে। ইয়াৰ আগতে কেন্দ্রীয় গৃহ মন্ত্রীয়ে যোৱা ১৯ নৱেম্বৰত সন্মিলনৰ উদ্বোধন কৰি দেশৰ শ্ৰেষ্ঠ তিনিখন পুলিচ থানাক ট্রফি দি সন্মানিত কৰে। সন্মিলনৰ সকলো আলোচনাসভাত যোগ দি গৃহ মন্ত্রীয়ে গুৰুত্বপূর্ণ প্রস্তাৱ আৰু অভিমত দাখিল কৰে।
ৰাষ্ট্ৰীয় প্ৰযুক্তি দিৱসত ভাৰতীয় বিজ্ঞানীসকলৰ প্ৰতি কৃতজ্ঞতা জ্ঞাপন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে আমাৰ প্ৰতিভাৱান বিজ্ঞানী আৰু তেওঁলোকৰ প্ৰচেষ্টাৰ প্ৰতি কৃতজ্ঞতা জ্ঞাপন কৰিছে, যাৰ ফলত ১৯৯৮ চনত সফলভাৱে পোখৰাণৰ পৰীক্ষা সম্ভৱ হৈছিল। এক টুইটযোগে প্ৰধানমন্ত্ৰীয়ে কয়: "আজি ৰাষ্ট্ৰীয় প্ৰযুক্তি দিৱসত আমি আমাৰ প্ৰতিভাশালী বিজ্ঞানীসকল আৰু তেওঁলোকৰ প্ৰচেষ্টাৰ প্ৰতি কৃতজ্ঞতা জ্ঞাপন কৰিছো, যাৰ বদান্যতাতে ১৯৯৮ চনত সফলভাৱে পোখৰাণৰ পৰীক্ষা সম্ভৱ হৈছিল। আমি গৌৰৱেৰে অটলজীৰ দৃষ্টান্তমূলক নেতৃত্বক স্মৰণ কৰোঁ, যিয়ে অসামান্য ৰাজনৈতিক সাহস আৰু নেতৃত্বৰ পৰিচয় দিছিল। "
প্ৰধানমন্ত্ৰীয়ে স্বাধীনতা দিৱসত জনসাধাৰণক শুভেচ্ছা জনাইছে

প্ৰধানমন্ত্ৰী শ্ৰী নৰেন্দ্ৰ মোদীয়ে স্বাধীনতা দিৱস উপলক্ষে জনসাধাৰণক শুভেচ্ছা জ্ঞাপন কৰে। এক টুইটযোগে প্ৰধানমন্ত্ৰীয়ে কয়; দেশবাসীক #स्वतंत्रतादिवसৰ শুভেচ্ছা জনাইছো। জয় হিন্দ! "देशवासियों को #स्वतंत्रतादिवस की हार्दिक शुभकामनाएं। जय हिंद! এই বিশেষ স্বাধীনতা দিৱসৰ শুভেচ্ছা জনাইছো। জয় হিন্দ!"
প্ৰধানমন্ত্ৰীয়ে দাতো ছেৰি আনোৱাৰ ইব্ৰাহিমক মালয়েছিয়াৰ প্ৰধানমন্ত্ৰী নিৰ্বাচিত হোৱাত অভিনন্দন জনায

প্ৰধানমন্ত্ৰী শ্ৰী নৰেন্দ্ৰ মোদীয়ে দাতো ছেৰি আনোৱাৰ ইব্ৰাহিমক মালয়েছিয়াৰ প্ৰধানমন্ত্ৰী নিৰ্বাচিত হোৱাত অভিনন্দন জনাইছে। এটা টুইটত প্ৰধানমন্ত্ৰীয়ে কৈছে; "মালয়েছিয়াৰ প্ৰধানমন্ত্ৰী হিচাপে নিৰ্বাচিত হোৱাত দাতো ছেৰি আনোৱাৰ ইব্ৰাহিমক অভিনন্দন। মই ভাৰত-মালয়েছিয়া সংবৰ্ধিত ৰণনীতিগত বুজাবুজিক অধিক শক্তিশালী কৰিবলৈ একত্ৰিতভাৱে কাম কৰাৰ প্ৰতি আশাবাদী।"
ভাৰত আৰু আৰ্মেনিয়াৰ মাজত দুৰ্যোগ ব্যৱস্থাপনাৰ ক্ষেত্ৰত বুজাবুজিৰ চুক্তি স্বাক্ষৰিত কৰাৰ প্ৰস্তাৱত কেবিনেটৰ অনুমোদন

প্ৰধান মন্ত্ৰী শ্ৰী নৰেন্দ্ৰ মেদীৰ পৌৰোহিত্বত অনুষ্ঠিত কেন্দ্ৰীয় কেবিনেটৰ বৈঠকত ভাৰত আৰু আৰ্মেনিয়াৰ মাজত দুৰ্যোগ ব্যৱস্থাপনাৰ ক্ষেত্ৰত সহযোগিতাৰ বাবে বুজাবুজিৰ চুক্তি স্বাক্ষৰিত কৰাৰ প্ৰস্তাৱত অনুমোদন জনোৱা হয়। ইয়াৰ ফলত পাৰস্পৰিক সম্পৰ্ক থকা দুয়োখন দেশৰ মাজত উপযুক্ত তথ্যৰ আদান-প্ৰদানৰো সুবিধা হ’ব। ভৱিষ্যতে এই বুজাবুজিৰ চুক্তিয়ে এনে এক ব্যৱস্থা স্থাপনত সহায় কৰিব যাৰ ফলত ভাৰত আৰু আৰ্মেনিয়া দুয়োখন দেশেই দুৰ্যোগ ব্যৱস্থাপনাৰ ক্ষেত্ৰত সদা প্ৰস্তুত হৈ থাকিব পাৰিব।
প্ৰধানমন্ত্ৰীয়ে ছত্ৰপতি শিৱাজী মহাৰাজক তেওঁৰ জয়ন্তীত শ্ৰদ্ধা জনা

প্ৰধানমন্ত্ৰী শ্ৰী নৰেন্দ্ৰ মোদীয়ে ছত্ৰপতি শিৱাজী মহাৰাজক তেওঁৰ জয়ন্তীত শ্ৰদ্ধাঞ্জলি অৰ্পণ কৰে। প্ৰধানমন্ত্ৰীয়ে কৈছে যে তেওঁৰ উৎকৃষ্ট নেতৃত্ব আৰু সমাজ কল্যাণত আৰোপিত শক্তিয়ে বহু প্ৰজন্ম ধৰি মানুহক প্ৰেৰণা দি আছে। প্ৰধানমন্ত্ৰীয়ে এটা টুইটত কয়; "মই ছত্ৰপতি শিৱাজী মহাৰাজক তেওঁৰ জয়ন্তীত শ্ৰদ্ধাঞ্জলি জ্ঞাপন কৰিছো। তেওঁৰ উৎকৃষ্ট নেতৃত্ব আৰু সমাজ কল্যাণত আৰোপিত শক্তিয়ে বহু প্ৰজন্ম ধৰি মানুহক প্ৰেৰণা দি আছে। যেতিয়া সত্য আৰু ন্যায়ৰ মূল্যৰ বাবে থিয় দিয়াৰ কথা আহিল, তেতিয়া তেওঁ সদায় আগত আছিল। আমি তেওঁৰ দৃষ্টিক সম্পূৰ্ণ কৰিবলৈ সংকল্পবদ্ধ।"
জন্ম বাৰ্ষিকী উপলক্ষে ভাৰতৰ প্ৰথমগৰাকী প্ৰধানমন্ত্ৰী পণ্ডিত জৱাহৰলাল নেহৰুৰ প্ৰতি প্ৰধানমন্ত্ৰীৰ শ্ৰদ্ধাঞ্জলি

ভাৰতৰ প্ৰথমগৰাকী প্ৰধানমন্ত্ৰী পণ্ডিত জৱাহৰলাল নেহৰুৰ জন্ম বাৰ্ষিকী উপলক্ষে তেওঁৰ প্ৰতি শ্ৰদ্ধাঞ্জলি জনাইছে প্ৰধানমন্ত্ৰী শ্ৰী নৰেন্দ্ৰ মোদীয়ে। এক বাৰ্তাত প্ৰধানমন্ত্ৰীয়ে কয়, “পণ্ডিত জৱাহৰলাল নেহৰুৰ জন্ম বাৰ্ষিকী উপলক্ষে তেওঁৰ প্ৰতি শ্ৰদ্ধাঞ্জলি জনাইছো।”